Moldova 2005-ben vett részt először az Eurovíziós Dalversenyen. Debütálásukkor egyből szép eredményt értek el, hiszen az elődöntőben a második hely után a döntőben hatodik helyen zártak. A jó eredménynek köszönhetően 2006-ban automatikusan döntősök voltak, ott azonban nem sikerült megismételniük a sikert 20.-ak lettek. 2007-ben a TRM pénzügyi okok miatt bejelentette visszalépését, de végül a közvélemény nyomására mégis részt vettek. Ekkor ismét sikerült az első tízben végezniük, pont tizedikek lettek, viszont a 2008-as szabálymódosítás értelmében ez már nem jelentett automatikus helyet a döntőben, így abban az évben első alkalommal nem jutottak a döntőbe.